จับตาล็อก 11 เขมรฝึกต่อสู้
ตั้งอยู่ในความไม่ประมาท จะได้ไม่พลาดเสียใจภายหลัง?,เรื่องราวใน 3 จังหวัดชายแดนภาคใต้มันละเอียดอ่อน จิ้งจกทักยังต้องไปตรวจสอบ เหมือนเหตุการณ์ที่เจ้าหน้าที่ทหารพราน ตำรวจ และฝ่ายปกครอง ได้รับแจ้งจากชาวบ้านว่า พบเห็นคนที่อาศัยอยู่ในโรงเรียนปอเนาะมัตรอลาตุลฟาละห์ หมู่ 4 ต.ถนน อ.มายอ จ.ปัตตานี แอบฝึกการต่อสู้ในเวลากลางคืน?,การพิสูจน์ทราบให้เห็นกับตาจึงเริ่มขึ้น ปรากฏว่าทีมตรวจสอบพบการฝึกต่อสู้จริง,จึงระดมกำลังเข้าตรวจค้นจับกุม พบผู้ที่อาศัยอยู่ทั้งหมด 13 คน เป็นคนไทย 2 คน และชาวกัมพูชา 11 คน ทั้งหมดถูกพาเข้าศูนย์ซักถามดำเนินการสอบสวนหาข้อเท็จจริงทันที ตั้งแต่วันที่ 28 ม.ค.ที่ผ่านมา,คำให้การเบื้องต้นที่หลุดออกมาคือ 9 คนเข้าไทยทางจุดผ่านแดนถาวรบ้านคลองลึก จ.สระแก้ว ด้วยวีซ่าท่องเที่ยวที่อนุญาตให้อยู่ในประเทศไทยได้แค่ 15 วัน,แต่บางคนอยู่มาแล้วกว่า 500 วันหรือเกือบๆ 2 ปี โดยที่ไม่มีคนตรวจสอบ?,เป็นเหตุให้ตำรวจ ตม.สระแก้ว ทั้งชาย-หญิง สัญญาบัตร-ชั้นประทวนรวม 7 นาย และตำรวจ ตม.ปัตตานี ยศตั้งแต่ ร.ต.ท.-พ.ต.ท. 3 นาย รวม 10 นาย ถูก พล.ต.ท.สุรเชษฐ์ หักพาล ผบช.สตม. เซ็นคำสั่งย้ายโดยขาดจากตำแหน่งเดิม,โทษฐานปล่อยปละละเลย ไม่ตรวจสอบคนผ่านแดนให้ดี และไม่สอดส่องตรวจสอบพวกหลบหนีเข้าเมืองมาอยู่ที่โรงเรียนปอเนาะ,เรื่องราวทั้งหมดนำไปสู่การหาเหตุผลการเข้ามาอยู่ในพื้นที่ 3 จังหวัดชายแดนภาคใต้ของ 11 ชาวเขมร เนื่องจากเป็นพื้นที่ความมั่นคงสีแดงเถือก อะไรที่คิดไม่ถึงก็เกิดขึ้นได้?,เบื้องต้นจากการซักถามยืนยันแล้วว่า ทั้งหมดถูกจ้างวานให้มาฝึกการต่อสู้อยู่ที่โรงเรียนปอเนาะ ไม่ได้มาอยู่เปล่าๆปลี้ๆเหมือนอย่างที่หลายคนคิด,ต้องรีบขยายผลหาคนจ้าง คนจ่ายเงิน เป้าหมายการฝึกต่อสู้ว่าเอาไปทำอะไร และที่สำคัญมีแค่กลุ่มนี้กลุ่มเดียวจริงหรือ?,หรือโจรใต้เริ่มเปลี่ยนกลยุทธ์ ไม่เสี่ยงชีวิตของตัวเอง เล่นแร่แปรธาตุหาทหารรับจ้างมาเสี่ยงตายแทน,ถ้าเป็นอย่างงั้นจริง เจ้าหน้าที่ตำรวจทหารต้องเปลี่ยนกลยุทธ์ เริ่มสอดส่องกองกำลังต่างชาติกันแล้ว,ชะล่าใจไป การข่าวตามไม่ทัน สถานการณ์มันจะแย่ไปกว่านี้?,สหบาท
เรื่องราวใน 3 จังหวัดชายแดนภาคใต้มันละเอียดอ่อน จิ้งจกทักยังต้องไปตรวจสอบ เหมือนเหตุการณ์ที่เจ้าหน้าที่ทหารพราน ตำรวจ และฝ่ายปกครอง ได้รับแจ้งจากชาวบ้านว่า พบเห็นคนที่อาศัยอยู่ในโรงเรียน
3 จังหวัดชายแดนภาคใต้,จุดผ่านแดนถาวรบ้านคลองลึก,ชาวกัมพูชา,ส่องตำรวจ,สหบาท,ราชการ